als_Latn dik_Latn sag_Latn
Emmanuel Macron, 39 vjeç, është Presidenti i ri Francës.
Gjithmonë me një pamje të kuruar, pro biznesit, ish-ministër, Macron drejtoi lëvizjen e pavarur politike “On Marsh” ose “Në Lëvizje”.
I biri dy mjekëve, Macron u rrit në qytetin Picardi të Amja dhe ndoqi studimet në shkollën “La Zhusi providonsë qytetin e tij të parë përpara se të shkonte në Paris për t’u diplomuar në liceun Henri i IV, dhe më pas në shkenca politike.
Një pianist me çmime, ai ka gjithashtu një Master në filozofi, i pasqyruar edhe në fjalimet e tij dhe në një fazë ka qenë edhe asistent i filozofit të famshëm Pol Ricer. Ashtu si presidenti Fransua Hollande, ai studioi në universitetin për shërbimet civile dhe liderët politikë, duke u vlerësuar në listën e 15 studentëve më të mirë të gjeneratës.
Pasi mori një post prestigjioz në Thesarin Francës, ai shërbeu si zëvendës raportues për Komisionin për të përmirësuar rritjen franceze të kryesuar nga Jacques Attali, ish-këshilltar i Presidentit Mitterrand. Por në 2008, Macron u largua nga shërbimi civil për të punuar në bankën Rothshild, ku shumë shpejt markoi suksesin e tij me nënshkrimin e një kontrate me vlerë 2 milionë euro mes Nestlé dhe Fajzër.
Në kohën kur ai iu bashkua Fransua Hollandë në pallatin presidencial si zëvendës sekretar i përgjithshëm i biznesit dhe këshilltar për reformën ekonomike, shtypi francez e quajti të sapoardhurin “Mozarti i Elyseesë”.
Në 2014, Holandë e bëri atë ministrin më të ri të Ekonomisë të vendit, por në 2014 Macron dha dorëheqjen për të formuar partinë e tij.
“Unë e kam parë nga brenda boshllëkun e sistemit tonë”, tha ai në një fjalim të kohëve të fundit, duke bërë thirrje për një “revolucion demokratik”, por pa dhënë detaje të planit të tij.
Macron është i martuar me Brigitte, trashëgimtare e një prodhuesi çokollatash dhe 24 vite më e madhe se ai, një marrëdhënie që ka intriguar shumë publikun francez dhe jo vetëm.
Çifti u takua kur Macron ishte vetëm 15 vjeç dhe Brigitte e martuar, nën e tre fëmijëve dhe mësuesja e tij e dramës.
Duke sfiduar mosmiratimin e prindërve të tij, çifti u martua në vitin 2007. Ajo ka tre fëmijë nga martesa e saj e parë dhe shtatë nipër e mbesa.
Znj. Macron luan një rol të rëndësishëm në karrierën politike të bashkëshortit të saj, duke i afruar mbështetje dhe duke i përgatitur ose korrigjuar fjalimet e tij publike.
Macron këmbëngul se ai nuk është “as i majtë dhe as i djathtë”, por “vetëm për Francën”. Në librin e tij “Revolucioni”, i botuar në nëntor të vitit të kaluar, Macron e përshkruan veten si liberal i të dyja krahëve. Si reformator pro-biznesit, ai qëndron më shumë majtas në çështjet sociale, përfshirë lirinë për të praktikuar fenë në një shtet laik, barazi dhe imigrim.
Por si do ta ndryshojë ai Francën?
Në fjalimet e tij në kuadër të manifestit on marsh, Macron ka deklaruar se do të joshte biznesin dhe bankat britanike për t’u zhvendosur në Paris, duke premtuar një ulje të ndjeshme në taksën e korporatave nga 33 që është aktualisht në 25 për qind.
Më shumë Blair se Thatcher, eurofili i vendosur, Macron ka premtuar të reduktojë shpenzimet publike për 60 miliardë euro dhe të shkurtojë 120,000 vende pune në sektorin publik.
Ai gjithashtu është zotuar të shkurtojë benefitet për të papunët që refuzojnë ofertat në mënyrë të përsëritur, ndërkohë që kërkon më shumë fleksibilitet për moshën e pensionit, aktualisht 60 vjeç dhe tavanin e 35 orëve punë në javë, duke lënë hapësirë punëdhënësve të vendosin vetë në bashkëpunim me stafin.
Ai ka deklaruar se 80 për qind e familjeve do të liroheshin nga taksa e pronës dhe gjithashtu ka planifikuar një program investimi publik prej 50 miliardë euro për energjinë e gjelbër, trajnimin e tregtarëve, reduktimin e papunësisë së të rinjve, transportin, administrimin e sektorit publik dhe drejtësinë.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn